stanford-oval/wikipedia huggingface dataset:
פארק הוד השרון
היסטוריה

בשלב הראשון, פותחו "האגנים הירוקים" - פרויקט לטיהור מי קולחין באמצעים ביולוגיים, על ידי הזרמת מי הקולחין לאגנים ובהם שכבת חצץ ומעליה נשתלו צמחי מים שונים, המסננים את המים. המים המטוהרים מוזרמים (החל ממאי 2014) בערוץ נחל הדר לעבר הירקון. מים אלו אינם מיועדים לרחצה, אך משפרים את כמות ואיכות המים בירקון לעומת המצב שנמשך שנים ארוכות.
בצמוד ומדרום לאגנים הירוקים, היה בעבר שפך נחל הדר לנחל קנה. בשנות ה-50, הוסט נחל קנה מזרחה, כדי למנוע הצפה של שטחים חקלאיים במורד הנחל, והאפיק ההיסטורי של נחל קנה "סופח" לנחל הדר. במפגש ההיסטורי בין הנחלים צומחים בערוץ הנחל עצי ערבה מחודדת, שנוכחותם מצביעה על מי תהום גבוהים. מכיוון הירקון יש לאורך הנחל שדרת אקליפטוסים עבותה, וצמחיית עבקנה נדיר.
ממערב ל"אגנים הירוקים", נמצא תל קנה. זוהי גבעה נמוכה עליה צומחת חישת קנים, אך התל נקרא על שם נחל קַנַה הסמוך. שלט הסבר על תולדות התל נמצא בצד הדרומי של התל.
הגבעה הבולטת יותר בשטח, שימשה עד לאמצע שנות ה-90 כמזבלה העירונית של הוד השרון. לגבעה עולה דרך עפר מפותלת מכיוון מערב, העבירה לרכב שטח ולאופניים אך לא לרכב פרטי.
המישור הנרחב בין גבעת המזבלה ובין הירקון עובד בעבר על ידי חקלאים מפתח תקווה, שנטעו פרדס רחב-ידיים הנקרא פרדס בחר-יה (או בחריה), הפרדס העברי הראשון בין פתח תקווה לחדרה. הפרדס נעקר בסוף שנות ה-1990, ובשטח נותרו שני שרידים - בית הפרדס (מבנה דו-קומתי במרכז השטח המעובד, הכניסה אליו מסוכנת), וגשר בשפך נחל הדר לירקון. גשר זה הוקם בשנות ה-1930 (על ערוץ נחל קנה דאז) ושימש למעבר קרוניות עם ארגזי פרי. כיום עובר בגשר זה שביל ישראל.
מיקום גאוגרפי

הפארק שוכן בדרום הוד השרון, בקצה אזור תעשייה וסמוך להר זבל ותיק (שאינו עוד בשימוש), ועיקרו אגם אקולוגי שמשמש כגוף מים טבעי המשתרע על 27 דונם. כדי להעניק לו מראה טבעי, טיפלו בגדות והוסיפו צמחי מים ונחלים שאופייניים לאזור.
האגם האקולוגי
הר הקיימות
פאביו ססאר מונטזינה

פאביו ססאר מונטזינה (בפורטוגזית: Fábio César Montezine בערבית: فابيو سيزار مونتيزإني; נולד ב-24 בפברואר 1979) הוא כדורגלן עבר ברזילאי בעל אזרחות קטרית ששיחק בעמדת הקשר.
קריירת מועדונים

מונטזינה התחיל את הקריירה שלו במחלקת הנוער של סאו פאולו ובגיל 21 הצטרף לקבוצה הבוגרת של סנטה קרוס.
בינואר 2001 חתם בוויקטוריה פלזן מליגת העל הצ'כית. ב-8 באפריל 2001 ערך את הופעת הבכורה שלו בקבוצה בהפסד 3-0 לבאניק אוסטרבה. ב-18 במאי הבקיע את שער הבכורה שלו בקבוצה בתיקו 3-3 נגד ויקטוריה ז'יז'קוב.
ב-1 ביולי 2001 הצטרף לאודינזה מהסרייה א' אך כעבור זמן קצר הושאל לנאפולי. בסיום העונה רכשה נאפולי את כרטיס השחקן שלו והוא חתם במועדון לשנתיים.
ב-8 באוקטובר 2004 חתם באבלינו.
בקיץ 2005 חתם באל-ערבי מליגת העל הקטרית. כעבור שנה חתם באום סלאל עמה זכה בגביע בעונת 2007/2008. בינואר 2010 חתם בא-ריאן עמה זכה בגביע שלוש פעמים. בהמשך הקריירה חזר לקדנציה נוספת בשני קבוצות האחרונות ובקיץ 2016 פרש מכדורגל.
קריירה בינלאומית

בזכות ההצלחה שלו בקטר והעובדה שעברו 5 שנים מאז שעבר לגור במדינה (לצורך עבודתו), ססאר קיבל אזרחות קטרית שהקנתה לו את הזכות לשחק בנבחרת קטר. ב-10 בינואר 2008 ערך את הופעת הבכורה שלו בנבחרת בתיקו 0-0 נגד איראן. ב-26 במרץ הבקיע צמד בניצחון 0-2 נגד עיראק.
ססאר השתתף עם הנבחרת גם בגביע אסיה בכדורגל 2011.
תארים

גביע האמיר: 2007/2008
גביע האמיר: 2009/2010, 2010/2011, 2012/2013
ליגת העל הקטרית: 2015/2016
עיצוב כרומטין

עיצוב כרומטין (באנגלית: Chromatin remodeling) הוא תהליך דינמי שבו ארכיטקטורת הכרומטין משתנה - מבנה, הרכב ומיקום של נוקליאוזומים, כדי לאפשר או למנוע גישה של חלבונים לרצף ה-DNA, ובכך תהליך השעתוק מבוקר. תהליך עיצוב הכרומטין יכול להיות מתווך על ידי אנזימים מסוימים היוצרים שינויים קוולנטיים בקוד ההיסטונים (למשל, מתיל טרנספראז, קינאזות, היסטון אציל טרנספראז (ידוע בראשי התיבות HAT), ודה-אצטילאז, או על ידי קומפלקס של חלבונים מעצבי כרומטין התלווים ב-ATP אשר פועלים באמצעות הזזה, הסרה או שינוי מבני של נוקליאוזומים. מלבד הפעילות הבקרתית על שעתוק גנים, לעיצוב כרומטין תפקיד אפיגנטי חשוב בתהליכים ביולוגיים שונים, למשל באפופטוזה, בהתפתחות, בהפרדה בין כרומוזומים, בשכפול ובתיקון DNA בתאי ביצית. בעיות בבקרת עיצוב הכרומטין מובילה לשינוי תוכנית השעתוק, ובכך לפעילותו התקינה של התא. פגיעה בחלבונים מעצבי כרומטין קשורים למספר מחלות באדם, כולל סרטן, ולכן חלבונים אלו משמשים כמטרות לטיפול בסוגי סרטן שונים.
סקירה כללית

בקרת שעתוק של גנום נעשה בעיקר בשלב האתחול, שבו נקשרים ל-DNA חלבוני הליבה של מנגנון השעתוק (הכולל RNA פולימראז, גורמי שעתוק וחלבונים מדכאי או מפעילי שעתוק) אל ליבת הקדם שנמצא סמוך לאזור המקודד של הגן. עם זאת, ה-DNA ארוז בדחיסות בתוך גרעין התא, בסיוע חלבוני היסטונים אשר מצטרפים יחד ליצירת מבנה חוזרני של נוקליאוזומים - היסטונים המלופפים ב-DNA. בצורת אריזה זו חלקים נרחבים מרצף ה-DNA אינם נגישים למנגנון השעתוק, ובכך נמנעת בקרה ישירה של חלבונים על אזורים אלו. בתא איקריוטי בוגר, בין 5-10% מהכרומטין בתא נגיש לגורמי השעתוק. בתהליך עיצוב הכרומטין, מבנה הנוקליאוזום עובר שינוי כדי לחשוף או לארוז רצפי DNA מסוימים, ולאפשר לחלבונים אחרים להיקשר או למנוע את קישורם לאזורים הללו.
מיון

גישה ל-DNA ארוז מבוקרת באמצעות שני סוגים של קומפלקסים חלבוניים.
מיון > קומפלקסים היוצרים שינויים קוולנטיים בהיסטונים

קומפלקסים חלבוניים מסוימים מובילים להוספת או הסרת מודיפקציות כימיות מהיסטונים. שינויים אנזמתיים אלו כוללים אצטילציה, מתילציה, זירחון, אוביקוויטינציה וסומולציה, ומתרחשים בעיקר בקצה ה-N טרמינלי של זנבות ההיסטונים. שינויים אלו משפיעים על האפיניות שבין ההיסטון לרצף ה-DNA המלופף סביבו, ובכך מחזקות או מרופפות את הזיקה ביניהם. למשל, מתילציה של ליזין ספציפי על זנב היסטון H3 או H4 גורם ל-DNA להידחס יותר, ובכך מונע את קישורם של גורמי השעתוק לאזור זה. לעומת זאת, אצטלציה של ליזנים מסומים על זנב היסטון H3 יוביל להחלשות הזיקה בין ההיסטון ל-DNA, ובכך מתאפשרת הגישה לגורמי השעתוק השונים, ולרוב להגברת השעתוק של הגנים באזור. להלן סיכום בסיסי של השפעת קוד ההיסטונים על רמות ביטוי גנים (זהו פישוט, ואין הכרח שהמשמעות של ההשפעות זהה בין יצורים שונים) (ראו קוד היסטונים#נומנקלטורה להסבר על השיום):
| סוג המודיפיקציה | היסטון> H3K4 | היסטון> H3K9 | היסטון> H3K14 | היסטון> H3K27 | היסטון> H3K79 | היסטון> H3K122 | היסטון> H4K20 | היסטון> H2BK5 |
| --- | --- | --- | --- | --- | --- | --- | --- | --- |
| חד-מתילציה | הפעלה | הפעלה |  | הפעלה | הפעלה |  | הפעלה | הפעלה |
| דו-מתילציה | דיכוי | דיכוי |  | דיכוי | הפעלה |  |  |  |
| תלת-מתילציה | הפעלה | דיכוי |  | דיכוי | הפעלה ודיכוי |  |  | דיכוי |
| אצטלציה |  | הפעלה | הפעלה | הפעלה |  | הפעלה |  |  |
מיון > קומפלקסים מעצבי כרומטין התלויים ב-ATP

קומפלקסים אלו מבקרים שעתוק גנים באמצעות הזזה, הסרה או שינוי הרכב של נוקליאוזומים. לחלבונים אלו אזור ATP-אז, המשמש לפירוק ATP מאדנוזין תלת זרחני לאדנוזין דו זרחני, כדי לנצל את האנרגיה האצורה בקשר זה לצורך עיצוב הכרומטין. חלק מהחלבונים מעצבי הכרומטין מסוגלים להזיז את ה-DNA עצמו. כל הקומפלקסים של חלבונים מעצבי כרומטין מכילים תת-יחידה של ATP-אז השייכת למשפחת החלבונים SNF2, והקומפלקסים מסווגים לפי תת-היחידה הספציפית אותה הם מכילים. ישנן חמש משפחות ידועות: SWI/SNF ,ISWI ,CHD ,INO80 ו-SWR1. שתי הראשונות נחקרו רבות. על אף שהקומפלקסים חולקים אזורים משותפים, לכל משפחה ישנם מאפיינים הייחודיים לה וכן חלבונים שונים העובדים בשיתוף פעולה, אשר מאפשר לכל משפחה התמחות בתהליכים ביולוגיים שונים. דוגמאות לתהליכים שונים:
ניסויים אין ויטרו הראו שמשפחת ISWI פועלת ליצירת מרחקים שווים בין נוקליאוזומים, בעוד שמשפחת SWI/SNF מפרה את הסדר.
למשפחת ISWI תפקיד חשוב בהרכבת הכרומטין לאחר תהליך שכפול ושמירה על מבנה הכרומטין הכללי.
משפחות INO80 ו-SWI/SNF משתתפות בתיקון נזקים ב-DNA, ולכן הם חיוניים לתהליכי תיקון DNA המתווכים על ידי P53.
משפחת CHD פועלת בעיקר בתהליכי דיכוי שעתוק וחיוניים לשמירה על פלוריפוטנטיות של תאי גזע.
חשיבות > למצבים רגילים

לעיצוב כרומטין יש תפקיד מרכזי בבקרת השעתוק של גנים, מכיוון שכך מתאפשרת גישה ל-DNA שאחרת ארוז בצורה דחוסה. מעבר לכך, תזוזת נוקליאוזימים חיונית לתהליכים נוספים, כגון הרכבת והפרדת כרומוזומים, שכפול DNA ותיקונו, התפתחות עוברית ופלוריפוטנטיות, וחיונית למחזור התא.
חשיבות > בתגובה לנזקים ב-DNA

בעקבות נזק DNA, הכרומטין נפתח ומאפשר גישה לחלבונים מתקני DNA. תת-היחידה ההיסטונית H2A מוחלף ב-H2AX, שאליו מגויסים חלבונים מסוימים ששומרים על ה-DNA במצב פתוח.
חשיבות > לטיפול בסרטן

עיצוב כרומטין תקין מונע התפתחות של גידולים סרטניים. פגיעה בבקרה התקינה מובילה לשינוי קוד ההיסטונים, שמובילה לאספקה עצמית של גורמי גדילה ולהתחמקות מהאותות התאיים המבקרים את הגדילה התקינה - שני מאפיינים של תאים סרטניים.
חשיבות > לטיפול בסרטן > דוגמאות למעורבות עיצוב גרומטין בהתפתחות סרטנית

החלבון BRG1 ממשפחת SWI/SNF הוא מעצב הכרומטין שעובר מוטציות באופן התדיר ביותר בסרטן באדם. המוטציות הן לרוב מסוג מוטציית סלף באזור ה-ATPאז של החלבון. חלבון זה אחראי גם לגיוס חלבון מדכא התפתחות סרטנית בשם Rb, ומוטציות ב-BRG1 מונעות את גיוס Rb ובכך מאפשרות לגידול להתפתח. בלוקמיה מיאלואידית חריפה, נוצר חלבון מאוחה PML-RAR שמגייס חלבונים שמסירים אצטילציות מהיסטונים, מה שמוביל לדיכוי ביטוי של גנים הדרושים להתמיינות תאים מיאלואידים ולהתפתחות המחלה.
חשיבות > לטיפול בסרטן > טיפול בסרטן

אי-יציבות אפגניטית שנגרמת עקב פגיעה בעיצוב הכרומטין נחקר בסוגי סרטן רבים, כולל סרטן השד, סרטן המעי הגס וסרטן הלבלב. אי-היציבות גורמת להשתקה נרחבת של גנים מדכאי גידולים. לכן הגישה הטיפולית מנסה לעקוף את השתקת הגנים הללו באמצעות שימוש סינרגיסטי בחומרים המעכבים דה-אצטילציה של היסטונים וחומרים המסירים מתליציות מה-DNA. דוגמאות לתרופות מאושרות: חומצה ולפרואית, Romidepsin, Panobinostat, Belinostat.
חשיבות > במחלות נוספות

לעיצוב כרומטין תפקיד גם במחלות נוספות, כגון בתסמונת CHARGE ובתסמונת ATRX.
חשיבות > בהזדקנות תאית

בהזדקנות תאית (senescence), מחזור התא נעצר, והתא ממשיך להיות פעיל מבחינה מטבולית, אך אינו יכול להתחלק. הזדקנות יכולה לקרות בעקבות מחלות או פגיעות ב-DNA, למשל גיל, שחיקה של טלומרים ופרוגריה. במהלך ההזדקנות התא עובר שינויים שנועדו למנוע מצב של התרבות תאים פגומים, הכוללים שינויים בארגון הכרומטין, ברמות הביטוי של חלבונים מעצבי כרומטין ובמאפיינים אפיגנטיים נוספים.
הטרוכרומטין, שבתא בעל יכולת מיטוטית ממוקם בשולי הגרעין נע כעת למרכזו, ומתחלף במיקומו עם האאוכרומטין. שינוי זה גורם לשינויים בארכיטקטורת הגנום, כולל ב-LADים וב-TADים ובמגעי הציס. יש איבוד של ההיסטונים הקאנוניים, H1, H3 ו-H4. באופן כללי ישנה ירידה ברמות המתילציה של ה-DNA, אך ישנם אזורים ספציפיים שבהם בתהליך ההזקנות רמות המתילציה עולות, לדוגמה, אזורי קדם או מעצמים של גנים המובילים לשגשוג תאי. בגנים אלו יעלו רמות הסמן מדכא השעתוק H3K27me3, ואילו בגנים המעורבים בדיכוי ביטוי וביצירת היסטונים לא קאנוניים תעלינה רמות הסמן הפעיל H3K4me3.
שיטות מולקולריות למדידת עיצוב הכרומטין

מכיוון שבתהליך עיצוב הכרומטין אזורים מסוימים ב-DNA משנים את מידת נגישותם, ניתן למדוד את העיצוב באמצעות שימוש באנזימים אשר חותכים DNA בצורה לא ספציפית, כך שאזורים שאינם ארוזים ייחתכו בתדירות נמוכה יותר לעומת אזורים נגישים. השיטה הראשונה שאותה פיתחו חוקרים כדי למדוד את נגישות הכרומטין עושה שימוש ב-DNAseI, שהוא נוקליאוז לא ספציפי. עם ירידת מחיר ריצוף ה-DNA, מקובל לרצף את כלל המקטעים הקצרים שנוצרו לאחר החיתוך. לשיטה זו קוראים DNAse-seq. שיטות נוספות המתבססות על עיקרון זה הם ATAC-seq ו-MNase-seq. שיטה נוספת, המכונה FAIRE-seq, מתבססת על העיקרון לפיו אזורי DNA פתוחים פחות עוברים קיבוע באמצעות פורמאלדהיד. בכל השיטות הללו, ניתן להבחין בעיצוב שונה של הכרומטין באמצעות השוואת מצב הכרומטין בין סוגי תאים או מצבים שונים.
ראו גם

אפיגנטיקה

דוגמאות למודיפיקציות אפשריות
פאביו לנזוני

| --- | --- |

 לידה:  15 במרץ 1959 (בן 65) מילאנו, איטליה 
 מדינה:  איטליה איטליה
 תקופת הפעילות:  מ-1981 
 http://www.fabioinc.com
 פרופיל ב-IMDb
 
פאביו לנזוני (באיטלקית: Fabio Lanzoni; נולד ב-15 במרץ 1959, ידוע בשם הבמה פאביו) הוא שחקן ודוגמן איטלקי.
ביוגרפיה

לנזוני נולד במילאנו ולו אח גדול ואחות קטנה. אביו היה מהנדס. בנעוריו עסק בכמה ענפי ספורט בהם גלישת רוח וסקי סלאלום.
קריירה

לנזוני החל בקריירת דוגמנות לאחר שהתגלה על ידי צלם. הוא למד תקופה באוניברסיטה, אך נשר מן הלימודים, ולאחר מכן נסע לארצות הברית והוחתם בסוכנות פורד. לנזוני נודע בכך שהופיע על מספר רב של כריכות ספרי רומן רומנטי.
ב-1990 הופיע בתפקיד קטן של מלאך במותחן הפסיכולגי "The Exorcist III", ב-1991 הופיע כגבר הנראה טוב בסרט "Scenes from a Mall" לצד וודי אלן, ב-1992 גילם שומר ראש בסרט המוות נאה לה.
ב-1993 נבחר על ידי ורסצ'ה לשמש כפנים של הבושם "Mediterraneum". באותה שנה גם התפרסמה הביוגרפיה שלו. הוא התארח בפרק של התוכנית הטופ מודל הבאה במסגרתו התבקשו המתמודדות להצטלם בסגנון שערי רומן רומנטי.
לנזוני ביצע הופעת קמע בכמה סרטים וביניהם זולנדר שעוסק בעולם הדוגמנות, הוא גם הופיע בתפקיד עצמו במספר סדרות טלוויזיה ובין היתר הופיע במספר פרקים של אופרת הסבון היפים והאמיצים.
ב-2011 פרסם את מותג תכשירי הרחצה אולד ספייס.
הוא שימש כדובר החברה האמריקנית לסרטן.
הערות שוליים

↑  מי הגבר-גבר באינטרנט?, באתר ynet, 26 ביולי 2011
| --- | --- |
בקרת זהויות :  GND: 114028400  ISNI: 0000 0000 9514 578X  LCCN: no94009925  MusicBrainz: 41bfeb4b-68dc-455d-b635-fe3840c59aaa  VIAF: 102369100   WorldCat (עם VIAF): 102369100 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאביו לנזוני".
עקרון הפיצה

פיצרייה בניו יורק
עקרון הפיצה (באנגלית: Pizza Principle) או קשר הפיצה-סאבווי (Pizza-Subway Connection) הוא "חוק כלכלי" הומוריסטי, אך נכון היסטורית, המצביע על כך שמחיר כרטיס נסיעה ברכבת התחתית של ניו יורק ומחיר משולש פיצה בעיר שמרו על התאמה לאורך השנים.
מחיר הנסיעה ברכבת התחתית עלה דרמטית במהלך המאה ה-20, מאז החלה הרכבת התחתית לפעול בעיר. ב-1904, עם התחלת השירות, כרטיס נסיעה עלה 5 סנט. ב-1948, אחרי יותר מ-44 שנים, הוכפל המחיר ל-10 סנט, ושוב הועלה ב-1953 ל-15 סנט. המחיר הועלה שוב ושוב, והגיע לדולר אחד ב-1986, ל-2 דולר ב-2003, ל-2.75 דולר, ב-2015, וכרגע המחיר עומד על 3 דולר מ-2023.
ה"חוק" הוצג לראשונה ב-1980 על ידי תושב העיר, אריק מ' בראם (Eric M. Bram). המונח התפרסם בתקשורת שוב חמש שנים מאוחר יותר, על ידי ההיסטוריון, הסופר ומבקר הקולנוע ג'ורג' פאסל (George Fasel), ושוב בראשית שנות ה-2000, כאשר העיתונאי קלייד הברמן (Clyde Haberman) צפה את עליית מחירי הפיצה בעיר, דבר שאכן התממש.
ראו גם

מדד ביג מק
הערות שוליים

↑  "יומן המטרופולין", הניו יורק טיימס, 18 ביוני 1980
↑  George Fasel, "If You Understand Pizza, You Understand Subway Fares," The New York Times December 14, 1985, p.27
↑  "שימו לב למחירי הפיצה", 12 בינואר 2002
↑  "עקרון הפיצה חי וקיים!", ה-Gothamist‏, 28 ביוני 2012
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
עונת 2020/2021 בליגת העל הבריטית

| --- | --- |
 תאריך התחלה:  3 בדצמבר 2020
 מספר משתתפות:  11
 זוכה:  לונדון ליונס
 סגנית:  ניוקאסל איגלס
 מספר משחקים:  עונה סדירה: 30 פלייאוף: 8
 השחקן המצטיין:  קרנדל ווינס
 http://www.bbl.org.uk
 → 2021/20222019/2020 ←
 
עונת 2020/2021 בליגת העל הבריטית היא העונה ה-34 של ליגת העל הבריטית בכדורסל.
לאחר שהעונה הקודמת בוטלה עקב מגפת הקורונה, הוחלט שהמשחקים בעונה הזו יערכו ללא קהל.
מתכונת

בתחרות משתתפות 11 קבוצות.
מתכונת > העונה הסדירה

כל קבוצה משחקת נגד כל קבוצה 3 פעמים (30 מחזורים) המנצחת היא אלופת העונה הסדירה.
מתכונת > הפלייאוף

השלב הראשון בפלייאוף הוא שלב ההצלבה (מקום ראשון נגד מקום שמיני, מקום שני נגד מקום שביעי וכך הלאה), הסדרה נערכת במתכונת של שתי משחקים ואם כל קבוצה ניצחה פעם אחת אז מי שניצחה ביותר נקודות, כל המשחקים בפלייאוף חוץ מהגמר הם במתכונת הזאת הגמר הוא משחק נוקאאוט.
קבוצת

הקבוצות המשתתפות העונה הן: לסטר ריידרס, ניקאסל איגלס, לונדון ליונס, בראון שפליד שארקס, צ'שייר פיניקס, פלימות' ריידרס, מנצ'סטר ג'איינטס, ווסטר וולבס, בריסטול פליירס, סארי סקורצ'ס, גלאזגו רוקס.
העונה הסדירה

| מיקום | מדינה | קבוצה | משחקים | ניצחונות | הפסדים | הפרש סלים | נקודות | הערות |
| --- | --- | --- | --- | --- | --- | --- | --- | --- |
| 1 | אנגליה | לסטר ריידרס | 30 | 24 | 6 | 277+ | 48 | העפלה לשלב הפלייאוף |
| 2 | אנגליה | לונדון ליונס | 30 | 23 | 7 | 261+ | 46 | העפלה לשלב הפלייאוף |
| 3 | אנגליה | פלימות' ריידרס | 30 | 21 | 9 | 204+ | 42 | העפלה לשלב הפלייאוף |
| 4 | אנגליה | ניוקאסל איגלס | 30 | 18 | 12 | 33+ | 36 | העפלה לשלב הפלייאוף |
| 5 | אנגליה | בראון שפילדס שארקס | 30 | 15 | 15 | 65+ | 30 | העפלה לשלב הפלייאוף |
| 6 | אנגליה | ווסטר וולבס | 30 | 14 | 16 | 107- | 28 | העפלה לשלב הפלייאוף |
| 7 | אנגליה | צ'שייר פיניקס | 30 | 14 | 16 | 50- | 28 | העפלה לשלב הפלייאוף |
| 8 | אנגליה | בריסטול פליירס | 30 | 12 | 18 | 27- | 24 | העפלה לשלב הפלייאוף |
| 9 | אנגליה | מנצ'סטר ג'איינטס | 30 | 10 | 20 | 87- | 20 | אי העפלה לשלב הפלייאוף |
| 10 | אנגליה | סארי סקורצ'ס | 30 | 10 | 20 | 169- | 20 | אי העפלה לשלב הפלייאוף |
| 11 | סקוטלנד | גלאזגו רוקס | 30 | 4 | 26 | 400- | 8 | אי העפלה לשלב הפלייאוף |
הפלייאוף > שלב ההצלבה

לסטר ריידרס-בריסטול פליירס
| 0 | 1 | 2 | 3 | 4 |
| --- | --- | --- | --- | --- |
| 3 במאי | לסטר ריידרס | 85‏–56 | בריסטול פליירס | ארנת הקהילה, ניוקאסל |
|  |  |  |  | צופים: 2,000 |
| 0 | 1 | 2 | 3 | 4 |
| --- | --- | --- | --- | --- |
| 5 במאי | לסטר ריידרס | 92‏–79 | בריסטול פליירס | הארנה של אוניברסיטת ווסטר, ווסטר |
|  |  |  |  | צופים: 2,000 |
לונדון ליונס-צ'שייר פיניקס
| 0 | 1 | 2 | 3 | 4 |
| --- | --- | --- | --- | --- |
| 3 במאי | לונדון ליונס | 73‏–66 | צ'שייר פיניקס | ארנת הקהילה, ניוקאסל |
|  |  |  |  | צופים: 2,000 |
| 0 | 1 | 2 | 3 | 4 |
| --- | --- | --- | --- | --- |
| 5 במאי | לונדון ליונס | 95‏–60 | צ'שייר פיניקס | הארנה של אוניברסיטת ווסטר, ווסטר |
|  |  |  |  | צופים: 2,000 |
פלימות' ריידרס-ווסטר וולבס
| 0 | 1 | 2 | 3 | 4 |
| --- | --- | --- | --- | --- |
| 4 במאי | פלימות' ריידרס | 84‏–82 | ווסטר וולבס | ארנת הקהילה, ניוקאסל |
|  |  |  |  | צופים: 2,000 |
| 0 | 1 | 2 | 3 | 4 |
| --- | --- | --- | --- | --- |
| 6 במאי | פלימות' ריידרס | 96‏–81 | ווסטר וולבס | הארנה של אוניברסיטת ווסטר, ווסטר |
|  |  |  |  | צופים: 2,000 |
ניוקאסל איגלס-בראון שפילד שארקס
| 0 | 1 | 2 | 3 | 4 |
| --- | --- | --- | --- | --- |
| 4 במאי | ניוקאסל איגלס | 79‏–77 | בראון שפילד שארקס | אנת הקהליה, ניוקאסל |
|  |  |  |  | צופים: 2,000 |
| 0 | 1 | 2 | 3 | 4 |
| --- | --- | --- | --- | --- |
| 6 במאי | ניוקאסל איגלס | 81‏–81 | בראון שפילד שארקס | הארנה של אוניברסיטת ווסטר, ווסטר |
|  |  |  |  | צופים: 2,000 |
הפלייאוף > חצאי הגמר

לסטר ריידרס-ניוקאסל איגלס
| 0 | 1 | 2 | 3 | 4 |
| --- | --- | --- | --- | --- |
| 11 במאי | לסטר ריידרס | 77‏–76 | ניוקאסל איגלס | מורנינגסייד ארנה לסטר, לסטר |
|  |  |  |  | צופים: 2,400 |
| 0 | 1 | 2 | 3 | 4 |
| --- | --- | --- | --- | --- |
| 13 במאי | לסטר ריידרס | 69‏–88 | ניקאסל איגלס | מורנינגסייד ארנה לסטר, לסטר |
|  |  |  |  | צופים: 2,400 |
לונדון ליונס-פלימות' ריידרס
| 0 | 1 | 2 | 3 | 4 |
| --- | --- | --- | --- | --- |
| 11 במאי | לונדון ליונס | 80‏–92 | פלימות' ריידרס | מורנינגסייד ארנה לסטר, לסטר |
|  |  |  |  | צופים: 2,400 |
| 0 | 1 | 2 | 3 | 4 |
| --- | --- | --- | --- | --- |
| 13 במאי | לונדון ליונס | 100‏–80 | פלימות' ריידרס | מורנינגסייד ארנה לסטר, לסטר |
|  |  |  |  | צופים: 2,400 |
הפלייאוף > הגמר

| 0 | 1 | 2 | 3 | 4 |
| --- | --- | --- | --- | --- |
| 16 במאי | לונדון ליונס | 66‏–68 | ניוקאסל איגלס | מורנינגסייד ארנה לסטר, לסטר |
|  | מובילים לפי קטגוריה: | מובילים לפי קטגוריה: | מובילים לפי קטגוריה: | צופים: 2,400 |
|  | נק': אורלנדו פארקר 27   ריב': אורלנדו פארקר 12   אס': דיאנדרה ליגינס 8 |  | נק': קרוץ אדווארדס 22   ריב': קרוץ אדווארדס 13   אס': ראמון פלטצ'ר 10 |  |
חמישיית העונה

| שחקן | קבוצה | עמדה |
| --- | --- | --- |
| אשלי המילטון | פלימות' ריידרס | פאוור פורוורד |
| ג'סטין רובינסון | לונדון ליונס | קלע (כדורסל) |
| ג'ורדן ויליאמס | ווסטר וולבס | סמול פורוורד |
| קונר וושינגטון | לסטר ריידרס | רכז |
| דייוויד אולף | מנצ'סטר ג'איינטס | סנטר (כדורסל) |
פאון דואלי

הפאון הדואלי של הקובייה הוא תמניון. קודקודים של אחד תואמים לפאות של השני, ומקצועות תואמים זה לזה.
בגאומטריה, כל פאון משויך למבנה דואלי אחר, שבו הקודקודים של אחד תואמים את פאותיו של השני, ומקצועות שבין זוגות קודקודים של אחד תואמים למקצועות שבין זוגות פאותיו של השני. צורות כפולות כאלה נשארות פוליהדרות קומבינטוריות או מופשטות, אך לא את כולן ניתן לבנות גם כפאונים גאומטריים. לכל פאון נתון, הפאון הדואלי של הדואלי שלו הוא הפאון המקורי.
הדואליות משמרת את הסימטריות של הפאון. לכן, עבור מחלקות רבות של פאונים המוגדרות על ידי הסימטריות שלהן, הדואלים שייכים למעמד סימטריה מקביל. לדוגמה, הפאונים משוכללים, הקמורים ופוליהדרת קפלר-פוינסו (כוכב). יוצרים זוגות דואליים, כאשר התמניון המשוכלל הוא דואלי עצמי. הדואלי של פאון איזוגונלי (כזה שבו כל שני קודקודים שווים בכפוף לסימטריות של הפאון) הוא פאון איזוהדרלי (כזה שבו כל שתי פאות חופפות [...]), ולהפך. הדואלי של פאון איזוטוקסלי (כזה שבו כל שני מקצועות שווים [...]) הוא גם איזוטוקסלי.
הדואליות קשורה קשר הדוק להדדיות קוטבית, טרנספורמציה גאומטרית שכאשר היא מיושמת על פאון קמור, היא מממשת פאון דואלי קמור נוסף.
פאולה עובדיה

| --- | --- |

פאולה עובדיה, 2023
 לידה:  6 באפריל 1945 (בת 79) קהיר, מצרים
 לאום:  ישראל ישראל
 תחום יצירה:  פיסול, ציור
אנדרטה לזכר קורבנות השואה ברחבת יד לבנים בבאר שבע פסלת: פאולה עובדיה, ברקע בניין עיריית באר שבע
פאולה עובדיה (נולדה ב-6 באפריל 1945) היא פסלת וציירת ישראלית. פסלה המפורסם "השואה והגבורה", פסל ברונזה, נמצא ברחבה שלפני יד לבנים בבאר שבע.
ביוגרפיה

עובדיה נולדה וגדלה בקהיר, שבמצרים. היא למדה בבית הספר Lycée Français du Caire (אנ'). משפחתה גורשה ממצרים לאחר מלחמת סיני ובשנת 1957 עלתה לישראל עם משפחתה והתיישבה בקריית אתא, בה למדה בבית ספר דביר. למדה פיסול בבית רוטשילד בחיפה. היא שרתה בחיל האוויר ולמדה הנדסה כימית בבית הספר להנדסאים בחיפה. בשנת 1972 עברה להתגורר בבאר שבע בשל עבודתו של בעלה, והחלה לעבוד במחלקה לכימיה באוניברסיטת בן-גוריון בנגב. היא למדה פיסול כשנה בבצלאל בירושלים ועברה ללמוד בבית הספר לאמנות פלסטית בבת ים, בהדרכתו של יעקב אפשטיין במשך כ-6 שנים (1985–1989).
בשנים 1999–2005 כיהנה כיו"ר סניף באר שבע והנגב של אגודת הציירים והפסלים הארצית בישראל, בשנים 2005–2016 היא אוצרת תערוכות בבית בדפנה בעומר ובשנים 2009–2015 מנהלת את קבוצת האקוורל בעומר.
חיים אישיים

ב-1967 נישאה פאולה לד"ר דוד עובדיה, כימאי ראשי ב"מכתשים" (1972–2018), המשפחה התגוררה בבאר שבע. לזוג שלוש בנות, שירלי (פסיכלוגית חינוכית), אורלי (מנהלת חינוכית) וטלי (דוקטור לפסיכולוגיה) ומשנת 2000 הם מתגוררים בעומר.
עובדיה מנחה קבוצות בפסיכודרמה בהתנדבות, היא מוסמכת ליוגה צחוק, ליצנות רפואית ותיאטרון פלייבק.
פסלים במרחב הציבורי

חיילי הכותל - נמצא ביד לבנים, באר-שבע, 1989
חיבוק - פסל שיש, 1.30 מטר, נמצא בכניסה למפעל "מכתשים" ברמת חובב, ליד באר שבע, 1990
השואה והגבורה, לזכר הנספים - פסל ברונזה, 1.80 מטר, נמצא ברחבת יד לבנים בבאר שבע, 1995
אור הלב - פסל מבטון, 1.75 מטר, נמצא ב"גן רוגע", גן הפסלים במרכז הרפואי סורוקה, 2010.
אור -  פסל מבטון, 2.75 מטר, נמצא בכיכר האור לזכרו של פרופ' שרגא סגל, 2013
תערוכות יחיד

1990 - יד לבנים באר שבע
1995 - הספרייה העירונית בבאר שבע
2005 - הספרייה העירונית בבאר שבע
2020 - הבית בדפנה בעומר
גלריה

משה רבנו
יחד
"אור הלב" נמצא ב"גן רוגע", גן הפסלים במרכז הרפואי סורוקה
כיכר האור ע"ש פרופ' שרגא סגל
הערות שוליים

1 2  ב"ש – לזכר קורבנות השואה, באתר משה הרפז
↑  מיכאל יעקובסון, סיבוב בבית יד לבנים באר שבע, באתר "חלון אחורי", 28 בדצמבר 2010
עירוי תוך-רחמי

עירוי תוך-רחמי (באנגלית: Intrauterine transfusion ובקיצור IUT) הוא עירוי דם לעובר במקרים של אנמיה עוברית קשה, למשל, במקרה שתאי הדם האדומים העובריים נהרסים על ידי נוגדנים של האם.
עירוי תוך-רחמי מבוצע על ידי רופאים מיילדים המומחים ברפואת האם והעובר.
העירוי התוך-רחמי הראשון בוצע בשנת 1964.
אנמיה עוברית

הסיבה השכיחה ביותר לאנמיה עוברית היא חוסר התאמה במרכיבי דם שונים בין דמה של האם לדמו של העובר (בשל סוג הדם של האב). במקרה של חוסר התאמה בין דם האם לדם העובר, עלולים להיווצר נוגדנים אצל האם (ישנה אפשרות ליצירת נוגדנים גם בעקבות קבלת עירוי מוצרי דם שאינם תואמים), אשר עוברים את מחסום השליה לדם העובר ועלולים לגרום אצלו להרס כדוריות הדם ולאנמיה.
הגורם השכיח ביותר לאנמיה עוברית הוא גורם רזוס. קיימות 29 קבוצות מוגדרות של סוגי דם בקבוצת Rh ויותר מ־600 אנגדים על כדוריות הדם האדומות (האנטיגנים השכיחים באנמיה עוברית הם: D,E,C,c,K). האנטיגן השכיח ביותר הוא אנטי D. החל משנות ה־80 ניתן למנוע את היווצרות הנוגדנים באמצעות הזרקת נוגדנים הנקשרים ל־+Rh של כדוריות הדם של העובר שעברו למחזור הדם של האם, בכך נמנעת יצירת נוגדנים אימהיים כנגד ה־Rh העוברי. החיסון, המופק מפלזמה של תורמים בעלי -Rh שבדמם קיימים נוגדנים כנגד +Rh, ניתן כיום למניעה לכל אישה הרה עם -Rh, בשבוע ה־28 להריון.
ניתן לבדוק את רמת הנוגדנים בדמה של האם באמצעות מבחן קומבס (coombs indirect).
אנמיה עוברית > אבחון

ניתן לבדוק את סוג הדם של העובר כבר בשלבים מוקדמים של ההריון באמצעות בדיקת סיסי שליה או בבדיקת מי שפיר, וכך לדעת אם העובר עלול לפתח אנמיה עוברית (ישנה אפשרות לאבחון הסטטוס הגנטי של העובר באמצעות דגימה מדמה של האם (NIPT) ובכך לוודא את הגנוטיפ העוברי, אך הבדיקה אינה אמינה ברמה גבוהה ונכון לפברואר 2020 אינה זמינה בישראל).
במקרה של חשד שהאם מפתחת רמה גבוהה של נוגדנים לדם העוברי, ניתן לבדוק את רמת ההמוגלובין של העובר באמצעות בדיקת אולטרה סאונד המודדת את קצב זרימת הדם של העובר (בדיקת דופלר), זאת כיוון שקצב זרימת הדם כפי שהוא נמדד בעורק הצרברלי האמצעי(אנ') (ה־MCA) משתנה במקרה של ירידה ברמת ההמוגלובין (מהיר יותר) לעליה ברמת ההמוגלובין (איטי יותר). ניתן גם לבדוק את רמת ההמוגלובין על ידי נטילת דגימת דם מחבל הטבור.